ÉTAT DU DIOCÈSE DE SAINT-PAPOUL. 483 
doulcement en l'endroict du peuple dudit diocèse sans dis- 
tinction de religion, soubz prétexte de la quelle ilz usent 
d'aulcunes poursuittes pour norrir le peuple en trobles, scan- 
dalle ny division. 
Toutesfoys seplainct-on du deffault de la résidence d'iceulx 
ez lieux de leurs cures et parroisses, de Tignorance de ceulx 
quy sont ordinèrement comis pour la célébration des divins 
offices, administration et distribution des sainctzsacrementz, 
où Tons remarque plustost affection d'une extrême avarice 
que d'exercice d'aulcune piété ny religion avec grand scan- 
dalle. 
Et jaçoyt que pour ce regard les prélatz cy devant soynt 
admonestés par plusieurs déclarations faictes par le roy d'y 
provoir et reservir deux prébendes pour la prédication de 
la parolle de Dieu et l'entretenement d'ung précepteur dez 
enfans esdites villes, et néantmoins on ne l'a veu pour en- 
cores exécuté ; ains au contraire, alterantz l'intention loua- 
ble de ladite ordonnance, en lieu actuellement d'y recep- 
voir docteur en théologie soffizent et capable tant pour ladite 
prédication, le jour des dimenches et festes, que pour la le- 
çon publicque où les chanoines assistent, et pour l'entretene- 
meut dudit précepteur, et y employer sans fraude le revenu 
entier de la prébande à c'est effect destiné ; et par ce moyen 
que la jeunesse soyt instruicte gratuitement et sans salaire; 
lesdits deux chappitres ne tiennent compte d'y obéyr, ains 
légierement come de costume, appellent un prescheur ez 
temps de l'advent, caresme seulement ; et sont lesdites villes 
constrainctes de prendre les précepteurs, et à cause de la 
pouvreté d'icelles accorder gaiges de si peu de conséquence 
qu'ilz n'ont moyen recouvrer personaiges suffizans, au grand 
détriment de l'institution, et que pis est, ne peuvent estre 
remborsés de ce qu'ilz advancent pour lesdits chappitres. 
Combien que ledit clergé ne soyt troblé ny empesché en la 
perception du revenu des dismes ny aultres aulcuns leurs 
